b'\n_START_ARTICLE_\nFuld af l\xc3\xb8gn (film fra 1997)\n_START_SECTION_\nHandling\n_START_PARAGRAPH_\nFletcher Reede er en meget karrierefokuseret advokat og fraskilt far. Han har som vane at bryde l\xc3\xb8fter om at v\xc3\xa6re sammen med sin unge s\xc3\xb8n Max hvis jobbet kommer i vejen, og derefter plejer han at lyve ovefor sin eks-kone Audrey og Max om grunden til at han kommer for sent til aftaler. Fletcher skuffer Max en gang for meget da han g\xc3\xa5r glip af f\xc3\xb8dselsdagsfesten, og han m\xc3\xa5 m\xc3\xb8de konsekvenserne da Max \xc3\xb8nsker at faren ikke kan lyve mens han bl\xc3\xa6ser sine lys ud i kagen. F\xc3\xb8lgen er at Fletcher ikke kan lyve de n\xc3\xa6ste 24 timer. _NEWLINE_Fletcher havner hurtigt i pinlige situationer, hvor han siger det han t\xc3\xa6nker i stedet for det han har lyst til at sige, siden han ikke er i stand til at lyve. Dette sker p\xc3\xa5 et d\xc3\xa5rlig tidspunkt siden han har en sag i retten som han b\xc3\xb8r vinde, siden det vil hj\xc3\xa6lpe ham godt p\xc3\xa5 vej med karrieren. Hans hovedvidne er villig til at beg\xc3\xa5 mened for at vinde sagen, men Fletcher finder ud af at han ikke engang kan stille et sp\xc3\xb8rgsm\xc3\xa5l hvis han ved at svaret er en l\xc3\xb8gn. I mellemtiden truer Audrey med at flytte til Boston med sin nye k\xc3\xa6reste Jerry, og at tage Max med sig._NEWLINE_Igennem handlingen i filmen finder Fletcher ud hvad, som virkeligt er viktigt for ham, og i slutningen forhindrer han  s\xc3\xb8nnen i at rejse langt v\xc3\xa6k fra ham. Han form\xc3\xa5r ogs\xc3\xa5 at vinde sagen ved hj\xc3\xa6lp af \xc3\xa6rlighed da han finder et smuthul i loven, og dette f\xc3\xb8rer til at han f\xc3\xa5r fuld forst\xc3\xa5else for hvad han er i f\xc3\xa6rd med at miste.'